
Атам - менің мақтанышым!

Ұлы Отан соғысы қаншама отбасына қайғы-қасірет әкеліп, ананы жесір, баланы жетім етті. Оқ пен оттың ортасында толарсақтан саз кешіп жүріп, Отанын жаудан қор-ғаған ержурек жауынгерлеріміздің ерліктері ешқашан ұмытылмайды. Біз, кейінгі ұрпақ, оларға қандай құрмет көрсетсек те, қандай сый-сияпат жасасақ та көптік етпейді. Ел ба-сына күн туған кезде майдан даласына аттанып, бейбіт өмір үшін жанын пида еткен батыр да, батыл жауынгерлерге тағзым ету- бүгінгі ұрпақ парызы.
Осындай майдангерлердің бірі - менің нағашы атам Құдайберді Өтебаев. Атам осы-дан бес жыл бурын 86 жасында дүниеден өтті. Зұлмәт күндердің куәгері болған атамның өнегелі әңгімелерін көп тыңдадым. Ол күндерді есіне алғанда: "Соғыстың бетін ау-лақ қылсын", -деп терең күрсінетін.
Атам Тараз қаласындағы Ұрбулақ ауылында дүниеге келген Ол - анасы мен әке-сінің көп жылдар бойы сағына күтіп, Алладан сұрап алған жалғыз перзенті. Сол себепті есімін Құдайберді деп қойған. Он жасқа толғанда әкесі қайтады. Жалғыз баласын ағайынға телмірткісі келмегең әрі аштықтан қысылған анасы ұлын алып, ешкімге айтпай Ош қаласыидағы төркініне көшеді. Ол жерге барғанда да өмірлері қиындыққа толы болады. Жалғызына тамақ тауып беру үшін анасы күн-түн демей, колхоздың жұмысын істейді. Қиындыққа төзуге қаншама бел буса да, денсаулығы сыр беріп, көп ұзамай бақи дүниеге аттанады. Осылайша, 13 жасар Құдайберді қатал тағдырдың жазуымен жетім қалады. Тірі адам тіршілігін жасайды" демекші, ол да өлместің күнін көріп, сол ауылдың малын бағады.
Атам он жеті жасқа келгенде соғыс басталады. Қатарластарынан қалмай, майдан даласына аттануға бел буған жетімді туған-туыстары алып қалғысы келеді. Бірақ атам олардың айтқанына көнбей: "Мен жанымды елім-жерім үшін беруге даярмын", - деген сөзінен қайтпаған.
Атам алдымен пулеметшілер училищесіне түседі. Ол жерде үш ай дайындықтан өтіп, 1943 жылы 75-ші атқыштар дивизиясымен алғаш соғысқа кірген. Қайсарлық пен қайраттылықты қанат еткен атам - талай рет ажалмен бетпе-беткелседе, тайсалмаған жан.
1945 жылы Берлин үшін шайқаста атам сол жақ аяғынан жарақат алады. Қансы-раған жауынгер госпитальға түсіп, біраз қиналған. Өмір сүруге деген құлшынысынын арқасында бұл сыннан да сүрінбей өтіп, аман-есен Жеңіс күніне жетті. Жастай же-тімдіктің қиындығын көріп, одан соғысқа аттанып, жерімізге қол сұққан фашистерді жер жастандырған атамның өмірі - мен үшін өнеге.
Жастығының жалынды шағын оқ пен оттың ортасында өткізсе де, кемел келешек үшін барлық қиындыққа құрыштай шыныққан ардагерлеріміз-мақтауғада, мақтануға да тұрарлық. Себебі, олар өэ өмірлерін қатерге тігіп, бізге бүгінгі бейбіт күннің ашық аспанын сыйлады.

